Špricerkres v Malečniku, Parni Valjar / DJ's Brata Fluher
2024-04-30 17:00 (Europe/Paris) | Okolica / Malečnik 51
Prvomajski kres, špricer in glasbeni ritmi skupine Parni Valjar in DJ-ev brata Fluher.
30.4. od 17. ure dalje bodo poleg prvomajskega kresa in špricerjev ogreli tudi glasbeni ritmi skupine Parni Valjar in DJ-a brata Fluher.
Za hrano bo poskrbljeno.
Dogodek bo potekal pri nogometnem igrišču v Malečniku (ob prostorih KS Malečnik-Ruperče).
Vstopnine ni.

Povezava do originalnega članka

Karaoke v Vetrinjcu
2024-05-03 20:00 | Vetrinjc – BarCoda
Na predvečer prvega rojstnega dneva Vetrinjca si bomo podali mikrofon, nažgali najljubše hite in takrat, čisto na koncu, ko je vedno najbolj fajn, rekli ‘Vetrinjčani se imamo pa res fajn”. Da do tega trenutka ne bo prišlo prezgodaj, smo zrihtali podaljšan delovni čas.
Vstop prost, izgovorov ni. Za to se splača prej iz morja prit!

Vetrinjc – BarCoda

Povezava do originalnega članka

Največja štajerska gasilska veselica s PGD Maribor - mesto
2024-05-04 15:00 | Maribor center / Trg Leona Štuklja
Gasilci PGD Maribor-mesto, organizirajo dobrodelni “big open air” koncert na Trgu Leona Štuklja Maribor. Namen dogodka je zbiranje sredstev, ki bodo namensko porabljena za obnovo svojega gasilskega doma.
Gasilci PGD Maribor-mesto so najstarejše gasilsko društvo v mariborskem okrožju, uradno ustanovljeno leta 1871 leta. Od leta 1881 so nastanjeni v prostorih na Koroški cesti 12 v Mariboru. To so objekti, ki so bili že davno namenjeni za gasilsko enoto, prav tako je tukaj bila prva urgentna ambulanta in reševalna služba (predhodnica današnje Nujne medicinske pomoči Maribor). Objekti v katerih delujejo še danes, so zelo stari (najstarejši del je star cca. 500 let) in dotrajani. V preteklosti so bile ideje o selitvi enote na drugo lokacijo, v nove objekte, vendar so to idejo opustili. Gasilska enota tukaj deluje že pol drugo stoletje, na lokacijo pa jih vežejo številni spomini, prav tako ima ta lokacijo posebno “dušo”. Prav tako je lokacija iz operativnega vidika zelo dobra in strateško ustrezno umeščena. Težava so samo objekti. Zelo stari, dotrajani objekti, ki zahtevajo temeljito obnovo, za kar pa v društvu vedno zmanjka denarja. Večino del opravljajo sami (trenutno poteka rekonstrukcija elektroinštalacije in ogrevanja). Navkljub svojim prizadevanjem, katere uresničujejo kot prostovoljci v svojem prostem času, jim primanjkuje finančnih sredstev. Zato so se odločili organizirati koncert na prostem.
Program:
– 15.00 – 18.00 gasilske športne igre, Gasilska godba Marburg, DJ
– 18.00 – 24:00 koncert: Dejan Vunjak in Brendijeve barabe, Čudežna polja, Glasbena skupine URIELE
Dogodek bo spremljal bogat srečelov, prav tako bodo gasilci poskrbeli za hrano in pijačo.
Dogodek je brezplačen!

Povezava do originalnega članka

1. obletnica Vetrinjca BarCoda
2024-05-04 19:00 | Maribor center / Vetrinjc – BarCoda
Muzika na 2 odrih!
Pa kaj si ti nor! Kmalu bo eno leto, odkar smo Codovci ponosni Vetrinjčani! To dejstvo se seveda spodobi proslaviti v našem stilu!
Od sebe bomo dali najboljše iz preteklega leta, lotili pa se bomo tudi novih podvigov – en večer, dva odra! Stari pes in Acoustic Grunge Duo (Peter Hudnik & Matic Ajdič). Pred tem pa še ena hitra retrospektiva najbolj norih anekdot iz preteklega leta in če bo vse po planih še eno lepo presenečenje, s katerim bo Vetrinjc prva kavarna v Sloveniji … eh, več pa ne povemo, se nam boste mogli pridružit. Za veliki finale pa seveda ne bo šlo brez karaok!
Dragi naši Vetrinjčani in Vetrinjčanke ter tisti, ki boste to še postali – pričakujemo vas v polni postavi! “May the 4th be with us!”

Povezava do originalnega članka
